সড়ক ও জনপথ অধিদপ্তর

সড়ক ও জনপথ অধিদপ্তর হল বাংলাদেশ সরকারের সড়ক পরিবহন ও সেতু মন্ত্রণালয়ের একটি অধিদপ্তর। এর দায়িত্ব হল জাতীয়, আঞ্চলিক ও জেলা সড়ক সমূহ এবং গুরুত্বপূর্ণ ব্রিজ ও কালভার্ট উন্নয়ন ও রক্ষনাবেক্ষণ করা। এর সদরদপ্তর তেজগাঁও শিল্প এলাকা, ঢাকায় অবস্থিত। অধিদপ্তরটি একজন প্রধান প্রকৌশলীর নেতৃত্বে পরিচালিত হয়। ইতিহাস পাকিস্তান আমলে ১৯৬২ সালে যোগাযোগ ব্যবস্থা ও পূর্ত নির্মাণ বিভাগ থেকে বিভক্ত করে গণপূর্ত এবং সড়ক ও জনপথ অধিদপ্তর প্রতিষ্ঠা করা হয়। ১৯৭১ সালে বাংলাদেশ স্বাধীন হওয়ার পর পাকিস্তান আমলের সম্পদ নিয়ে এটি বাংলাদেশের যোগাযোগ মন্ত্রনালয়ের অধীন কাজ শুরু করে। এর অধীন সমগ্র বাংলাদেশে ৯৬টি জাতীয় মহাসড়কসহ (যার দৈর্ঘ্য প্রায় ৩,৮১২ কিমি) প্রায় ২১,৩০২ কিমি সড়ক রয়েছে, যার রক্ষণাবেক্ষণ ও উন্নয়নের দায়িত্ব সংস্থার উপর ন্যাস্ত। সেবা প্রদান প্রতিশ্রুতি এই অধিদপ্তরের ভিশন ও মিশন এবং প্রতিশ্রুত সেবাসমূহ নিম্নরূপ : ১(ক) ভিশন: একটি দক্ষ মহাসড়ক নেটওয়ার্ক গড়ে তোলা। (খ) মিশন: মহাসড়ক মেরামত, সংস্কার ও রক্ষণাবেক্ষণ এবং উন্নয়ন ও সম্প্রসারনের মাধ্যমে জনগনের আর্থ-সামাজিক উন্নয়নের লক্ষ্যে টেকসই, নিরাপদ ও মানসম্মত সড়ক অবকাঠামো গড়ে তোলা। ২. প্রতিশ্রুত সেবাসমূহ ২.১) নাগরিক সেবা : ১৫টি ১. মহাসড়ক উন্নয়ন ও সম্প্রসারণ এবং সেতু নির্মাণ ও উন্নয়নের জন্য মাননীয় মন্ত্রী/প্রতিমন্ত্রী/জাতীয় সংসদ সদস্য, সরকারি কর্মকর্তা, বিশিষ্ট নাগরিকগণ কর্তৃক অনুরোধ/আবেদনের উপর ব্যবস্থা গ্রহণ। ২. সড়ক ও জনপথ অধিদপ্তরের আওতাধীন বিভিন্ন মহাসড়ক, সেতু ও কালভার্ট, মেরামত, সংস্কার ও রক্ষণাবেক্ষণের জন্য বিশিষ্ট নাগরিকগণ কর্তৃক অনুরোধ/আবেদনের উপর ব্যবস্থা গ্রহণ। ৩. ফেরী স্থাপনের জন্য মাননীয় মন্ত্রী/ প্রতিমন্ত্রী/জাতীয় সংসদ সদস্য, সরকারি কর্মকর্তা, বিশিষ্ট নাগরিকগণ কর্তৃক অনুরোধ/আবেদনের উপর ব্যবস্থা গ্রহণ। ৪. সড়ক ও জনপথ অধিদপ্তরের মালিকানাধীন সাময়িক অব্যবহৃত ভূমি অস্থায়ী ভিত্তিতে ইজারার অনুমতি প্রদানের ব্যবস্থা গ্রহণ। ৫. সড়ক ও জনপথ অধিদপ্তরের মলিকানাধীন ভূমি ও স্থাপনায় অস্হায়ী ভিত্তিতে বিজ্ঞাপন, বিলবোর্ড, ভাস্কর্য, স্মৃতিস্মারক ইত্যাদি স্থাপনের অনুমোদনের ব্যবস্থা গ্রহণ। ৬. সরঞ্জাম/যন্ত্রপাতি ভাড়ায় প্রদান। ৭. উৎসে কর কর্তন প্রত্যয়নপত্র প্রদান। ৮. সড়ক নির্মাণের বিভিন্ন উপকরণ ও নির্মাণ সামগ্রী সড়ক গবেষণাগারে পরীক্ষাকরণ ৯. সিএনজি ফিলিং স্টেশন ও পেট্রোল পাম্প স্থাপন এবং আবাসিক/বাণিজ্যিক প্রতিষ্ঠানে প্রবেশপথের অনুমতি প্রদান ১০. সিএনজি ফিলিং স্টেশন ও পেট্রোল পাম্প স্থাপন এবং আবাসিক/বাণিজ্যিক প্রতিষ্ঠানে প্রবেশপথের অনুমতি প্রদান ১১. সম্পাদিত কাজের অভিজ্ঞতার সনদ প্রদান ১২. সওজ এর কার্যক্রম সম্পর্কেকে তথ্য প্রদান ১৩. সওজ এর সড়ক কাটার অনুমতি প্রদান ১৪. ঠিকাদার/সরবরাহকারী নিবন্ধন ১৫. সওজ পরিদর্শন যান/ যন্ত্রপাতি মেরামত ও রক্ষ্ণাবেক্ষন কার্যক্রম ২.২) প্রাতিষ্ঠানিক সেবাঃ ২১টি ২.৩) অভ্যন্তরীণ সেবা: ১৫টি ৩) আপনার কাছে আমাদের প্রত্যাশা: ৪টি ৪) অভিযোগ প্রতিকার ব্যবস্থাপনা: ৩টি অধীনস্থ দপ্তরসমূহের পরিলেখ জোনাল অফিস নাম: অতিরিক্ত প্রধান প্রকৌশলী, সওজ এর কার্যালয় সংক্ষিপ্ত নাম : জোন দপ্তর সংখ্যা : ১০টি দপ্তর প্রধানের পদবি: অতিরিক্ত প্রধান প্রকৌশলী, সওজ, সংশ্লিষ্ট জোন জনবল: ২০-২৫ জন সার্কেল অফিস নাম: তত্ত্বাবধায়ক প্রকৌশলী, সওজ এর কার্যালয় সংক্ষিপ্ত নাম: এস-ই অফিস দপ্তর সংখ্যা : ২১টি দপ্তর প্রধানের পদবি: তত্ত্বাবধায়ক প্রকৌশলী, সওজ, সংশ্লিষ্ট সার্কেল জনবল: ২০-২৫ জন জেলা অফিস নাম: নির্বাহী প্রকৌশলী, সওজ এর কার্যালয়, সংশ্লিষ্ট জেলা সংক্ষিপ্ত নাম: এক্স- ইএন অফিস দপ্তর সংখ্যা : ৬৫টি দপ্তর প্রধানের পদবি: নির্বাহী প্রকৌশলী, সওজ, সংশ্লিষ্ট জেলা জনবল: ১৫-২০ জন উপ-বিভাগীয় অফিস নামঃ উপ-বিভাগীয় প্রকৌশলী, সওজ এর কার্যালয় সংক্ষিপ্ত নাম: উপ-বিভাগ দপ্তর সংখ্যা : ১২৯টি দপ্তর প্রধানের পদবি: উপ-বিভাগীয় প্রকৌশলী, সওজ, সংশ্লিষ্ট উপ- বিভাগ জনবল: ২০-২৫ জন আঞ্চলিক দপ্তরসমূহ সড়ক ও জনপথ অধিদপ্তর, পাবনা পাবনা সড়ক ও জনপথ অধিদপ্তর ১৯৭২ সালে কার্যক্রম শুরু করে। পাবনা সদরে মূল শহরের ডিসি রোড, হাসপাতাল রোড, পুলিশ লাইন রোড ও সাধুপাড়া রোডের মিলন স্থলে অবস্থিত লাইব্রেরী বাজার সংলগ্ন সাবেক ‘‘সিএন্ডবি’’,পাবনা অফিসেই বর্তমান পাবনা সড়ক বিভাগের কার্যক্রম চলছে। পাবনা সড়ক বিভগের আওতাধীন ৩টি বিভাগ রয়েছে: সড়ক উপ-বিভাগ-১ সড়ক উপ-বিভাগ-২ যান্ত্রিক উপ-বিভাগ পাবনা সড়ক বিভগাধীন সড়কের বিবরণ নিম্নরুপ: আরও দেখুন সড়ক পরিবহন ও সেতু মন্ত্রণালয় বাংলাদেশের সড়কগুলোর তালিকা তথ্যসূত্র বহিঃসংযোগ সড়ক ও জনপথ অধিদপ্তরের ওয়েবসাইট